फार्मर्स क्लासिक : पहले दौर में हारे सोमदेव  
भारत के शीर्ष वरीयता प्राप्त एकल टेनिस खिलाड़ी सोमदेव को एटीपी फार्मर्स क्लासिक टूर्नामेंट के पहले दौर में ही हार का सामना करना पड़ा है।
भारत के शीर्ष वरीयता प्राप्त एकल टेनिस खिलाड़ी सोमदेव देवबर्मन को एटीपी फार्मर्स क्लासिक टूर्नामेंट के पहले दौर में ही हार का सामना करना पड़ा है। अमेरिका के रेयान स्वीटिंग ने पुरुषों की एकल स्पर्धा के पहले दौर में सोमदेव को 6-4, 7-6 (6) से शिकस्त दी। इसके साथ ही स्वीटिंग ने सोमदेव से पिछले हार का बदला भी चुकता कर लिया।  सोमदेव ने हाल ही में एटीपी अटलांटा चैम्पियनशिप के पहले दौर में स्वीटिंग को मात दी थी। उल्लेखनीय है कि सोमवार को जारी एटीपी विश्व वरीयता क्रम में सोमदेव करियर के सर्वश्रेष्ठ 62वें स्थान पर पहुंच गए हैं।